இன்று நடந்த விக்கி கூட்டத்தில் கலந்து கொண்டு இந்திய மொழி விக்கிக்களைப் பற்றி உரையாடினேன். கூகிள் நிறுவனத்தில் இருந்து வந்து பேசினர். தானியங்கி மொழிபெயர்ப்புக் கருவியைப் பற்றி விளக்கினார்கள். தமிழுக்கு நிரல்வழி மொழிபெயர்ப்பு இன்னும் இல்லையென்றும், அக்கருவியைப் பயன்படுத்துவதன் மூலம் அது 'நினைவில் வைத்துக் கொண்டு' அடுத்தமுறை மொழிபெயர்க்கும் என்றும் கூறினார். ஒரு தொடக்கத்துக்காக பலருக்குப் பணம் கொடுத்து ஆங்கில விக்கி கட்டுரைகளை மொழிபெயர்த்து தமிழ் விக்கியில் இடுகின்றனராம். வங்காள விக்கியில் இதற்குப் பலத்த எதிர்ப்பு உள்ளதால் இத்திட்ட அலுவலர் 'வெறுப்பில்' உள்ளார். நான், கொள்கை அளவில் இதை தமிழ் விக்கியில் எதிர்க்கவில்லை. விக்கி பங்களிப்பாளர்களிடம் நீங்களும் கலந்து பேசி செயல்படுங்கள் என அறிவுறுத்தினேன். கணேசின் தானியங்கி தொடர்பிலான நம் கருத்துகளையும் எடுத்துக் காட்டினேன். நம் விக்கிக்குப் பயன் கிடைக்குமானால் பயன்படுத்திக் கொள்ளலாம்.  
கூகிள் தமிழ் விக்சனரியின் சொற்களை எடுத்து எவ்வித இணைப்பும் இன்றி பயன்படுத்துவதைச் சுட்டிக் காட்டினேன். தனிமடல் எழுதுங்கள், சரி செய்துவிடுவோம் என்றார். பார்க்கலாம். -- சுந்தர் <sup>\பேச்சு</sup> 17:12, 20 டிசம்பர் 2009 (UTC)  
:: த.வி தலைப்புக் கொடுக்கலாம் அல்லவா. அமெரிக்க பாடகர்களைப் பற்றி மொழி பெயர்த்து என்ன பயன். கருதுச் செறுவு, முக்கியத்துவம் வாய்ந்த கட்டுரைகளை அல்லவா மொழி பெயர்க்க வேண்டும். இதை விட மோசம், இருக்கும் கட்டுரைகளை மொழி பெயர்ப்பது. அத்தோடு மொழி பெயர்ப்புக்கள் மேலும் நன்றாக அமைய வேண்டும். நிறைய ஆங்கில சொற்களைப் பயன்படுத்துகிறார்கள். கலைக்களஞ்சிய நடை வேண்டும். --Natkeeran 17:17, 20 டிசம்பர் 2009 (UTC)  
:::ஆம், நற்கீரன். குறைந்தது நாம் தரும் பட்டியலுக்கு முன்னுரிமை தந்து மொழிபெயர்க்குமாறு கேட்போம். -- சுந்தர் <sup>\பேச்சு</sup> 17:35, 20 டிசம்பர் 2009 (UTC)  
::::சுந்தர்! நீண்ட நாட்களாக உறுத்திக்கொண்டிருந்த கூகுள் மொழிபெயர்ப்பி பக்கங்களின் மூலத்தை (எங்கிருந்து வருகிறது என்பது பற்றி) துப்பு துலங்கியதற்கு நன்றி. இது ஒரு வணிகச் செயல்பாடு தான் என்று எனக்குத் தோன்றியது -- ரவியும் அவ்வாறே கூறினார். வந்தாரை வாழ வைப்பதில் எந்த சங்கடமும் இல்லை என்றாலும் நற்கீரன் கூறியுள்ளது போல் பொருத்தமான தலைப்புகளை எடுத்து எழுதினால் நன்றாக இருக்கும் என்று கூகுளை அறிவுறுத்துவோம்; சர்க்கரையைப் போல பாலுக்குச் சுவையைக் கூட்டினார்களானால் நல்லது -- (மிகப்பெரிய உள்ளடக்கங்களை இட்டு) வெற்றுத்தண்ணீரால் நிரப்பினால் பால் (த.வி.) நீர்த்து விடும். மேலும் தமிழ் விக்சனரியிலிருந்து சொற்களை எடுப்பதும் நடக்கிறது; இதையும் உடன் எழுதி கூகுளுக்கு அறிவுறுத்துங்கள். -- பரிதிமதி 23:39, 20 டிசம்பர் 2009 (இந்திய நேரம்)  
"மேலும் தமிழ் விக்சனரியிலிருந்து சொற்களை எடுப்பதும் நடக்கிறது" விளங்கவில்லை. இது கூகிளா, விக்கிமீடியாவா? --Natkeeran 18:39, 20 டிசம்பர் 2009 (UTC)
:கூகுள் டிக்சனரியில் சில சொற்களைப் பார்த்ததில் விக்சனரியை அப்படியே எடுத்தாண்டிருப்பது தெரிந்தது; எந்த சொற்கள் என்பது இப்போது நினைவில் இல்லை. கூகுள் டிக்சனரியின் இணைப்பு இதோ:  
தமிழ் விக்கியில் கூகிள் வழி மொழிபெயர்ப்பின் பின்னணியைப் புரிந்து கொண்டோம். அடிப்படையில் இதனை எதிர்க்கவேண்டியது இல்லை என்பது எனது கருத்து. ஆனால், இந்த முயற்சியை விக்கியின் வளர்ச்சிக்குச் சாதகமாகப் பயன்படுத்திக்கொள்ள முயலலாம். நற்கீரன் கூறியிருப்பதுபோல், மிகவும் தேவையான கட்டுரைகளின் பட்டியல் ஒன்றைக் கொடுத்து மொழிபெயர்க்கும்படி கேட்டுக்கொள்ளலாம். இருக்கும் கட்டுரைகளை மொழிபெயர்க்காமல் இருப்பதை உறுதிசெய்யுமாறு கேட்கலாம். இவ்வாறு மொழி பெயர்க்கப்படும் கட்டுரைகளில் இருக்கக்கூடிய பிரச்சினைகளை எடுத்துக்கூறி அப்பிரச்சினைகளைத் தீர்ப்பதற்கு நடவடிக்கை எடுக்குமாறு கூறலாம். முக்கியமாக, கூகிளில் இச் செயற்பாடுகளுக்குப் பொறுப்பான ஒருவர் பயனர்களுடன் தொடர்புகொள்ளும் வகையிலும், பயனர்கள் அவருடன் தொடர்புகொள்வதற்கு வசதியாகவும் ஒரு பயனர் கணக்கொன்றைத் தொடங்கும்படி பரிந்துரைக்கலாம். இதன்மூலம் எல்லாத் தரப்பினரும் பயன்பெற முடியும் என்பது எனது நம்பிக்கை. மயூரநாதன் 11:04, 21 டிசம்பர் 2009 (UTC)
:உங்கள் கருத்துக்களுடன் உடன்படுகிறேன். கட்டாயம் எதிர்க்க வேண்டியதில்லை, நீங்கள் கூறியது போல் பொறுப்பாளர் ஒருவர் பயனராக இணைந்து செயல்பட்டால் நன்றாக இருக்கும். -- சுந்தர் <sup>\பேச்சு</sup> 17:58, 21 டிசம்பர் 2009 (UTC)  
சுந்தர் இரவிக்கு துப்பு துலங்கும் வேலையை மிச்சப்படுத்திட்டீங்க :). கூகுள் நிறுவன தமிழ் திட்ட பொருப்பாளர் தமிழ் விக்கியுடன் தொடர்பு கொண்டு செயலாற்றினால் சிறப்பாக இருக்கும். இப்ப அவங்க பல கட்டுரைகளை எழுதுராங்க. இதுல இருக்குற குறைகளை எப்படி அவங்க தெரிஞ்சுக்குவாங்க? மேலும் ஏற்கனவே இருக்கும் கட்டுரைகளை எழுதினால் முதலில் எழுதினவங்க உழைப்பு வீண். இவர்கள் காசுக்காக எழுதுவதில்லை, இவங்க (பெரும்பாலோர்) சிறுக சிறுக தான் எழுதுவார்கள் . நற்கீரன் சொன்னது போல் தேவையான கட்டுரைகளை கொடுத்து அவர்களை மொழிபெயர்க்க சொல்லலாம். நியூயார்க், லாஸ் ஏஞ்சலஸ் போன்ற நகரங்களை பற்றி எழுதலாம் என்றால் நம் உழைப்பு வீணாக போயிடுமோ என்று தயக்கம் வருகிறது. என்ன கட்டுரைகளை அவங்க எழுத போறாங்க என்று தெரிந்தால் அதை தவிர்த்து மற்ற கட்டுரைகளை நாம் எழுதலாம். இப்போதைய அவர்களின் தவியுடன் இணைந்து செயல்படாத போக்கு தவிக்கு நல்லதல்ல. முடிந்தால் இதை அவர்களிடம் தெரிவியுங்கள். அவர்கள் திட்ட அலுவலர் தவியுடன் இணைந்து செயல் படவேண்டும். coordination வேண்டாமா? கூகுள் காரங்களுக்கு இது தெரிய வேண்டாமா? --குறும்பன் 22:06, 22 டிசம்பர் 2009 (UTC)  
சுந்தர், தக்க நேரத்தில் வந்த பயனுள்ள தகவல். தமிழ் விக்கி மட்டும் தனியே இதனை அணுகுவதைக் காட்டிலும் இந்திய விக்கிப் பிரிவு மூலம் அனைத்து இந்திய விக்கி நண்பர்கள் ஒரு பொது தீர்மானத்தை கூகுளுக்கு அனுப்பி வைக்கலாம். அதில் பின்வருமாறு குறிப்பிடலாம்:  
1. ஒவ்வொரு மொழி விக்கிக்கும் ஒரு ஒருங்கிணைப்பாளராவது இருக்க வேண்டும். அவர் நமது கருத்தை அறிந்து தொழில் முறை மொழிபெயர்ப்பாளர்களுக்கும் நமக்கும் இடையில் செயல்படுவார். எல்லா தொழில்முறை மொழிபெயர்ப்பாளர்களும் விக்கியில் கலந்துரையாடிச் செயல்படுவார்கள் என எதிர்பார்க்க முடியாது.
1. ஏற்கனவே எழுதியுள்ள கட்டுரைகளை மொழிபெயர்க்க வேண்டாம்.
1. நாம் தருகிற கட்டுரைகளுக்கு முன்னுரிமை தந்து மொழிபெயர்க்க வேண்டலாம். எனினும், ஆய்வுக் காரணங்களுக்காக அவ்வளவு முக்கியம் இல்லாத பல்வேறு வகையான கட்டுரைகளையும் மொழிபெயர்க்க முயல்வார்கள் என்று புரிந்து கொள்ளலாம்.
1. அவர்கள் மொழி பெயர்த்திருக்க நினைத்திருக்க கட்டுரைகளின் தலைப்புகளை முன்கூட்டி தந்தால் நாம் அதை எழுதாமல் ஒத்திப் போடலாம்.
1. மொழிபெயர்ப்பாளர்கள் பின்பற்ற வேண்டிய அடிப்படை விக்கி நடை பற்றிய சிறு கையேட்டை அளிக்கலாம்.
1. கூகுள் கொள்கைகள் அனுமதித்தால், இந்தச் சோதனைப் பணியின் காலம், அளவு ஆகியவற்றை அறியத் தர கேட்கலாம்.  
கூகுளின் செயல்பாட்டு மாற்றங்களைக் கவனித்து தேவைப்பட்டால் அடுத்த கட்ட வழிகாட்டல்களைத் தரலாம். --ரவி 04:09, 23 டிசம்பர் 2009 (UTC)
:நல்ல பரிந்துரைகள். நானும் கூட்டத்தின் போது ஒரு பரிந்துரையை முன்வைத்தேன் (வங்காள விக்கி எதிர்ப்பைப் பற்றி அவர்கள் தெரிவிக்கையில்). அப்பரிந்துரை 'இந்தத் தொகுப்புகளைத் தனிப் பெயர்வெளியில் இட்டு, பங்களிப்பாளர் ஒருவர் பார்த்த பின்னர் கட்டுரையாக்கலாம்' என்பது. ஆனால், மேலே நீங்கள் குறிப்பிட்டுள்ள பரிந்துரைகளைச் செயல்படுத்தினால் போதுமானது. கூகிள் நிறுவனத்தார் பேசிய தொனி சரியில்லை, அதனால் தான் இவ்வளவு எதிர்ப்பு இருந்தது. எதிர்ப்பாளர்களைத் தான் நினைத்தால் விக்கி 'மேலிடத்தில்' சொல்லி தடை செய்திருக்க முடியும் என்றும், கட்டுரைகள் இல்லாமல் இருக்கும் நிலையில் கிடைத்ததை வைத்துக் கொள்ள வேண்டியது தானே என்றும் சொன்னது எரிச்சலூட்டியது. மற்றபடி, பயன் நோக்கில் இதை அணுக வேண்டுமென்பதால் சற்று பொறுமையாக விக்கி முறையைச் சிறிது விளக்கினேன். சரியான முறையில் செயல்படுத்தினால் குறைந்தது தமிழ் விக்கியில் வரவேற்போம் என்றேன். அதன்பின் அவரும், வங்காள விக்கி பங்களிப்பாளர்கள் நேரடியாகக் கணக்குகளைத் தடை செய்யாமல் பேச்சுவார்த்தைக்கு இணங்கியிருந்தால் நாங்களும் கருத்துக்களை அறிந்திருக்க முடியும் என்றார். -- சுந்தர் <sup>\பேச்சு</sup> 07:51, 23 டிசம்பர் 2009 (UTC)  
கூகிள் நிறுவனத்தினர் அவ்வாறு பேசியிருந்தால் அது தீவிரமாகக் கவனிக்க வேண்டிய ஒரு விடயம்தான். இது குறித்து விக்கி மேலிடத்தின் கருத்தை அறிய வேண்டும். இந்திய விக்கிப் பிரிவின் மூலம் விக்கி மேலிடத்தை அணுகினால் கூடிய பயனுள்ளதாக இருக்கும். வணிக நிறுவனங்களின் கட்டுப்பாட்டுக்குள் விக்கி வந்துவிடாமல் பார்த்துக்கொள்வது முக்கியம். ஆங்கில விக்கியின் "Village Pump" பகுதியிலும் இது குறித்து விவாதித்தால் ஒரு பொது விழிப்புணர்வை ஏற்படுத்தலாம். "கிடைத்ததை வைத்துக்கொள்ளுங்கள்" என்ற நிலைப்பாடு நிச்சயமாக ஏற்றுக்கொள்ள முடியாதது. "புதிய குடியேற்றவாதம்" நமது மொழி விடயத்திலும் நேரடியாகத் தலையிட முயல்வதுபோலத் தெரிகிறது. மயூரநாதன் 18:48, 24 டிசம்பர் 2009 (UTC)